Taman Eko Rimba Jeram Linang

Jeram Linang (kadang-kadang ditulis Jeram Lenang) merupakan salah satu kawasan rekreasi hutan lipur dan air terjun yang terkenal di Kelantan. Jeram Linang terletak di Hutan Simpan Kekal Ulu Sat, dalam Jajahan Machang, Kelantan dan dihubungi dengan jalan raya bertar. Pengunjung boleh ke sana dengan menaiki kereta persendirian dan teksi.

Sejarah 
Mengikut sejarah, Jeram Linang merupakan antara kawasan air terjun yang terawal dibangunkan sebagai kawasan rekreasi orang ramai di Kelantan. Air terjun Jeram Linang adalah dari jenis air terjun bertingkat setinggi 12 meter dan menjadi tumpuan orang ramai dari kawasan Pasir Puteh, Machang, Kota Bharu dan Jerteh, Terengganu.

Kemudahan 
Pihak Berkuasa Tempatan (PBT) iaitu Majlis Daerah Machang telah membina banyak kemudahan seperti tempat letak kereta, surau, wakaf rehat, tandas awam, restoran dan gerai, chalet dan tapak perkhemahan.

Jaringan jalan raya yang baik telah dibina oleh pihak kerajaan bagi memudahkan para pegunjung melawat Jeram Linang. Jeram Linang terletak kira-kira 10 kilometer dari Bandar Pasir Puteh (melalui jalan Pasir Puteh - Machang) dan 15 kilometer dari Bandar Machang (melalui jalan Machang - Wakaf Linchong).

Lihat juga 
Pelancongan di Kelantan
Jeram Pasu
Lata Rek
Lata Beringin

Rujukan

Pautan luar 
Taman Eko Jeram Linang dalam Jabatan Perhutanan Malaysia
Laman web rasmi Kerajaan Kelantan
Maklumat Jeram Linang di laman web allmalaysia.info
Peta ringkas kedudukan Jeram Pasu dan Jeram Linang 
Gambar-gambar menarik Jeram Linang di laman web asiaexplorers.com

Air terjun di Kelantan
Pelancongan di Kelantan